Santa Maria dei Miracoli

Santa Maria dei Miracoli je barokna crkva u strogom historijskom centru Rima, na Piazza del Popolo. Poznata je kao blizanac crkve Santa Maria in Montesanto koja leži s druge strane ulice Via del Corso, koja vodi do trga Piazza Venezia. Historija Papa Aleksandar VII. želio je uljepšati trg, pa je zbog tog 1658. angažirao arhitekta Carla Rainaldia da mu napravi projekte za dvije crkve. Kad je papa umro 1667. posao na daljnjoj gradnji tih dviju crkava povjeren je Berniniju i Carlu Fontani, koji su poprilično izmjenili Carlove ideje ali ne i osnovnu zamisao. Crkva je građena između 1675. i 1681. godine, a zvonik kasnije. Kako je Santa Maria in Montesanto već bila podignuta nešto ranije (1661. - 1675.) Rainaldi se našao pred problemom kako da te dvije crkve izgledaju simetrično, jer je parcela na kojoj je podignuta Santa Maria in Montesanto bila manja. Zbog tog je Rainaldi, da bi se stvorio dojam simetrije na manjoj projektirao eliptoidnu kupolu, dok je na većoj Santa Maria dei Miracoli projektirao klasičnu kružnu kupolu. Zbog tog te dvije crkve iako na prvi pogled izgledaju potpuno isto, zapravo nisu identične. Reference Vanjske veze Santa Maria dei Miracoli (en)